stanford-oval/wikipedia huggingface dataset:
Sakari Aarniala

Maunu Aukusti Sakari Aarniala (vuoteen 1935 Andelin, 7. tammikuuta 1914 Helsinki – 3. elokuuta 1986) oli suomalainen pika- ja keskimatkojen juoksija ja toimitusjohtaja.
Urheilu-ura

Sakari Aarniala voitti 800 metrin juoksun Suomen mestaruuden vuosina 1942 ja 1944. Hän voitti matkalla myös hopeaa vuonna 1943 ja 1945. 400 metrillä Aarniala ei voittanut mestaruuksia, mutta oli SM-hopealla vuosina 1938, 1940 ja 1942 sekä pronssilla 1937.
400 metrin ennätyksensä 49,7 Aarniala juoksi Viipurissa vuonna 1937 ja 800 metrillä 1.54,2 Helsingissä vuonna 1942. Seuratasolla hän edusti Helsingin Kisa-Veikkoja. Aarnialalla oli myös maaotteluedustuksia. Myöhemmin hän toimi muun muassa Helsingin olympiakisojen yleisurheilun olympiatoimikunnan sihteerinä.
Aarnialalle myönnettiin vuonna 1974 kultainen Pro Helsinki -ansiomerkki numero 28.
Työelämä

Urheilu-uransa jälkeen Aarniala työskenteli Huopalahden kunnan taksoitussihteerinä vuosina 1940–1942 ja Helsingin kaupungin veroviraston apulaissihteerinä 1942–1947. Vuonna 1948 hän toimi Kauppapuutarhaliiton asiamiehenä ja vuosina 1949–1950 Oy Ullrich Ab:n ostopäällikkönä. Vuonna 1950 hänet nimitettiin Oy Ri-Ma Ab:n toimitusjohtajaksi, jossa tehtävässä hän toimi vuoteen 1955. Tämän jälkeen hän toimi vuodet 1955–1976 Suomen Sähkötuonti Oy:n toimitusjohtajana. Koulutukseltaan hän oli lainopin kandidaatti.
Perhe

Kuvittaja Timo Aarniala oli Sakari Aarnialan poika.
Shelby Foote

Shelby Foote (17. marraskuuta 1916 – 27. kesäkuuta 2005) oli yhdysvaltalainen kirjailija ja erityisesti Yhdysvaltain sisällissotaan keskittynyt historioitsija.
Tuotanto > Fiktiokirjat

Tournament (1949)
Follow Me Down (1950)
Love in a Dry Season (1951)
Shiloh (1952)
Jordan County (1954)
September, September (1978)
Tuotanto > Historiakirjat

The Civil War: A Narrative (1974)
SPEC

| SPEC |
| --- | --- |
Perustettu:  1988
Infobox OKNimi-testi OK: 
SPEC (Standard Performance Evaluation Corporation) on järjestö (voittoa tavoittelematon yhtiö, non-profit corporation), joka tuottaa tietokoneiden suorituskykymittausohjelmia.
SPECin tekemät testit tyypillisesti toimivat usealla eri alustalla ja ne toimitetaan lähdekoodeina eikä valmiina ohjelmina, mikä mahdollistaa vertailun eri suoritinarkkitehtuureja käyttävien tietokoneiden kesken.
Seurauksena tästä on myös se, että ne mittaavat merkittävissä määrin myös ohjelmointikielen kääntäjän eikä vain itse tietokoneen suorituskykyä.
Tunnetuin SPECin julkaisema testi on SPECcpu joka koostuu kokonaislukulaskennan suorituskykyä mittaavasta SPECintistä sekä liukulukulaskennan suorituskykyä mittaavasta SPECfpstä.
SPECin julkaisemat testit koostuvat useista eri osatesteistä, joiden tulos yhdistetään lopulliseksi pistemääräksi geometrisellä keskiarvolla. Syynä geometrisen keskiarvon käyttöön on se, että näin testien välinen painotus säilyy samanlaisena riippumatta siinä, mikä niiden suoritusaika on; yksi todella hyvin tai todella huonosti mennyt testi ei pääse dominoimaan tulosta kuten kävisi aritmeettisella tai harmonisella keskiarvolla.
Historia

SPEC:n perustivat nimellä System Performance Evaluation Cooperative pieni joukko työasemien valmistajia vuonna 1988. Valmistajat olivat havainneet tarpeen realistisille standardoiduille testeille. Perusteena oli, että pieni määrä luotettavaa tietoa olisi parempi kuin suuri määrä markkinointihypeä. SPEC on laajentunut ja sillä on 60 jäsenyhtiötä.
SPECin julkaisemia testejä > SPECcpu

SPECcpu on arvostetuin testi yritysmaailman puolella tietokoneiden prosessoreiden suorituskykyä mitattaessa.
SPECin julkaisemia testejä > SPECcpu > Versiot

SPECcpu-testeistä on tullut useita eri versioita, keskimäärin noin viiden vuoden välein, koska tietokoneilla ajettavat ohjelmat ovat muuttuneet ja prosessoitavien datojen koot ovat kasvaneet eivätkä vanhat versiot testeistä enää ole vastanneet tosielämän suorituskykyä riittävän hyvin. Tuorein version on vuonna 2006 julkaistu SPECcpu2006.
SPECcpun testien perusversiot eivät hyödynnä useaan prosessoriydintä vaan mittaavat vain yhden prosessoriytimen nopeutta.
SPECin julkaisemia testejä > SPECcpu > SPECint

SPECint koostuu useasta eri tosimaailman koodeihin perustuvasta osatestistä, jotka eivät käytä liukulukuja. Osatestejä on mm. tiedon pakkauksesta, ohjelmointikielen kääntämisestä ja tulkkaamisesta sekä pelien tekoälyistä.
SPECin julkaisemia testejä > SPECcpu > SPECfp

SPECfp koostuu useasta eri tosimaailman koodeihin perustuvasta osatestistä, joissa pääpaino on liukulukulaskennalla.
Suurin osa osatesteistä koostuu erilaisista tieteellisen laskennan sovelluksista.
SPECfp-testiä on arvosteltu siitä, että jotkut laitevalmistajat (mm. Sun Microsystems) ovat onnistuneet kehittämään kääntäjiinsä optimointeja, jotka parantavat selvästi tulosta jossain tietyssä SPECfpn osatestissä mutteivät auta juuri muiden ohjelmakoodien ajamisessa.
Toinen arvostelun aihe SPECfpssä on ollut että sen joidenkin versioiden käyttämän datan määrä on ollut jossain määrin keinotekoisesti ja epäluonnollisesti valittu ja muistikaistan ja välimuistin vaikutus suorituskykyyn on siten painottunut hiukan eri tavalla kuin tosielämässä.
SPECin julkaisemia testejä > SPECcpu > specrate

SPECint- ja SPECint-testeistä on myös versiot SPECint_rate ja SPECfp_rate joissa ajetaan useaa SPECint- ja SPECfp-testiä rinnakkain koneen eri suorittimilla usean prosessorin suorituskyvyn laskemiseen.
SPECin julkaisemia testejä > Viewperf

Viewperf mittaa tietokoneen suorituskykyä 3D-mallinnuksessa (mm. CAD-työasemat).
SPECin julkaisemia testejä > SPECjvm

SPECjvm mittaa tietokoneen suorituskykyä Java-kielen tavukoodia ajattaessa.
Aiheesta muualla

http://www.spec.org/
Rymykorpi – The Complete Recordings 1986–1989

| Rymykorpi – The Complete Recordings 1986–1989 Euthanasia |
| --- | --- | --- |

Kokoelmalevyn tiedot
 Julkaistu: 8. heinäkuuta 2009
 Tyylilaji: hardcore punk
 Levy-yhtiö: King Foo Records
Rymykorpi – The Complete Recordings 1986–1989 on suomalaisen Euthanasia-yhtyeen kokoelmalevy, joka julkaistiin 8. heinäkuuta 2009. Kokoelma sisältää yhtyeen koko levytetyn tuotannon, eli Ölöriefot putkosessa, kemoryölöt kabinessa -EP:n, Ämpäri päässä pyöränkumia pumppaa -MC:n sekä alkuperäisdemot. Yhteensä tuplakokoelma sisältää 54 kappaletta.
Kappaleet

| --- | --- |
 CD 1 Demo (Nurmikatu 10/86) CCCP (Stolishnaja Hojo)  Naapurini on kyylä  Mies 2000  Videonsaantipakko  Martat pois bingoista  U.K.K.  Liimaa  Suljetun osaston ylpeys  Soppaa  Sukurutsaus  Kaunis snobipoika  Astutan koiraa  Työtön suuri punkkari Ölöriefot putkosessa, kemoryölöt kabinessa -EP (1987) Martat pois bingoista – 0:56  Ulosottomies – 1:18  Mies 2000 – 0:59  O.V.J.H.R. (Otin viskin ja helvetti repes) – 1:09  Liity joukkoon – 1:30  Rakkautta huokuu maa – 1:49  Astutan koiraa – 0:53  Ergosong – 1:36  Videonsaantipakko – 1:48  Robinson Crusoen huono-onnisempi haaksirikko – 1:32  Työtön suuri punkkari – 1:24 Turpa umpeen, uskovainen -demo (1987) Lumi teki enkelin eteiseen  Joulu peruutettu  Ergosong  Ylivieskan nuijamiehet  Materialisti  O.V.J.H.R.  Ulosottomies :  CD 2 Ämpäri päässä pyöränkumia pumppaa -MC (1988) Ämpäripäinen kostaja  Videonsaantipakko  Polta Adidakses  Lahja  Liity Jjukkoon  Petturi kattoni alla  Pää räjähtää  Valaistus  Materialisti  Kenraali Gaylord  Peniksennappaaja perunakellarissa  Jeesuksen vararikko  Pimeyden valtias  Naapurini on kyylä  Robinson Crusoen huono-onnisempi haaksirikko  Perhe on saha  Lappiin, Lappiin Hardcoren hajulukot -demo (1989) Hyvästit jäsenille  Uraputki  Kiitos, lääketiede  Venäläinen heviletti  Sulo, soppaa!  Liekehtivät muodot
Kokoonpano

Jarkko Martikainen – laulu, kitara
Ewo Pohjola – basso, taustalaulu
Markku "Myky" Kari – rummut
Timo Koutala – rummut (1989–90)
Aatsi Tikkanen – kitara (1989–90)
Timppa Kärnä – kitara (jossain välissä)
Arviot

Imperiumi.net:
Aiheesta muualla

Rymykorpi – The Complete Recordings 1986–1989 Myspacessa (englanniksi)
ShamRain

| ShamRain |
| --- | --- |

Tiedot
Toiminnassa:  2000–
Kotipaikka:  Suomi
Laulukieli:  englanti
Jäsenet:  Mikko Kolari, kitara   Kalle Pyyhtinen, kitara   Matti Reinola, basso, koskettimet   Minna Sihvonen, laulu   Jukka Laine, rummut  
Levy-yhtiö:  Spinefarm Records, 2007–2011   Firebox Records, 2004–2006   Watch Me Fall, 2003  
Aiheesta muualla
Kotisivut
ShamRain on suomalainen melankolista rockia soittava yhtye.
ShamRainin perustivat rumpali Janne Jukarainen ja basisti-kosketinsoittaja Matti Reinola vuonna 2000. Seuraavana vuonna yhtyeeseen liittyi laulaja Mika Tauriainen. Kolmikko julkaisi Pieces-EP:n helmikuussa 2002. Kitaristi Kalle Pyyhtinen liittyi yhtyeeseen samana vuonna, ja yhtye kirjoitti levytyssopimuksen Watch Me Fall -levy-yhtiön kanssa. ShamRainin ensimmäinen pitkäsoitto Empty World Excursion ilmestyi joulukuussa 2003. ShamRain-EP julkaistiin vinyylinä vuonna 2004, ja yhtye soitti The Cure -tribuuttialbumilla. Samana vuonna kitaristi Mikko Kolari liittyi yhtyeeseen, ja he tekivät levytyssopimuksen Firebox Recordsin kanssa.
Yhtyeen toinen pitkäsoitto Someplace Else ilmestyi kesäkuussa 2005. Tammikuussa 2006 yhtye soitti ensimmäisen keikkansa, ja Deeper into the night -mini-CD julkaistiin saman vuoden huhtikuussa. Spinefarm Records tarjosi yhtyeelle levytyssopimusta, ja kesän 2006 aikana yhtye nauhoitti kolmannen albuminsa Goodbye to All That, joka ilmestyi marraskuussa 2007. Keväällä 2008 ShamRain julkaisi kappaleiden sanoituksia sisältävän, Kalle Pyyhtisen kuvittaman kirjan.
10. syyskuuta 2009 yhtye julkaisi kotisivuillaan tiedotteen, jossa kerrottiin yhtyeen jatkavan ilman Mika Tauriaista. Tilalla jatkaa aikaisemmilla julkaisuilla sessiolaulajana toiminut Minna Sihvonen.
Diskografia

Empty World Excursion (2003,  Watch Me Fall Records)
Someplace Else (2005,  Firebox Records)
Goodbye to All That (2007,  Spikefarm Records)
Isolation (2011,  Spinefarm)
EP:t
Pieces (2002,  omakustanne)
ShamRain (2004,  Utu Music)
Deeper into the Night (2006,  Firebox)
Kirjallisuus

Pyyhtinen, Kalle: Home That Never Was.  UTUDesign, 2008.
Aiheesta muualla

Yhtyeen kotisivut
ShamRain Myspacessa (englanniksi)
Shamrain[vanhentunut linkki] Metalheaven-sivustolla
Sauber C18

| Sauber C18 |
| --- | --- |
 Sauber C18 auto
Talli:   Sauber
Suunnittelija(t):  Leo Ress
Kuljettajat:  11.  Jean Alesi 12.  Pedro Diniz
Teknisiä tietoja
Renkaat:  B Bridgestone
Kilpailuhistoria
Debyytti:  Australian GP 1999
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  5
Valmistajien maailmanmestaruuksia:  0
Kuljettajien maailmanmestaruuksia:  0
Sauber C18 oli sveitsiläisen Formula 1 -talli Sauberin käyttämä auto kaudella 1999. Autolla kilpailivat ranskalainen Jean Alesi ja brasilialainen Pedro Diniz. Kuljettajat ajoivat kauden aikana viidesti pisteille, joista jokainen oli kuudes tila. Talli sijoittui näiden 5 MM-pisteen ansiosta valmistajien lopputuloksissa kahdeksanneksi.
Tulokset

| Vuosi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | Red Bull Sauber Petronas | Petronas V10 | B |  | AUS | BRA | SMR | MON | ESP | CAN | FRA | GBR | AUT | GER | HUN | BEL | ITA | EUR | MAL | JPN | 5 | 8. |
| 1999 | Red Bull Sauber Petronas | Petronas V10 | B |  Jean Alesi | Kesk. | Kesk. | 6 | Kesk. | Kesk. | Kesk. | Kesk. | 14 | Kesk. | 8 | 16 | 9 | 9 | Kesk. | 7 | 6 | 5 | 8. |
| 1999 | Red Bull Sauber Petronas | Petronas V10 | B |  Pedro Diniz | Kesk. | Kesk. | Kesk. | Kesk. | Kesk. | 6 | Kesk. | 6 | 6 | Kesk. | Kesk. | Kesk. | Kesk. | Kesk. | Kesk. | 11 | 5 | 8. |
Aiheesta muualla

Wikimedia Commonsissa on kuvia tai muita tiedostoja aiheesta .
Autot, jotka kilpailivat Formula 1 -kaudella 1999
Ferrari F399
McLaren MP4/14
Jordan 199
Stewart SF-3
Williams FW21
Benetton B199
Prost AP02
Sauber C18
Arrows A20
Minardi M01
BAR 01
Sauber C15

| Sauber C15 |
| --- | --- |

Talli:   Sauber
Suunnittelija(t):   Leo Ress
Kuljettajat:  14.  Johnny Herbert  15.  Heinz-Harald Frentzen
Teknisiä tietoja
Renkaat:  G Goodyear
Polttoaine:  Elf
Runko:  hiilikuitumonokokki
Moottori:  Ford Zetec-R 72º V10
Voimansiirto:  Sauber/Xtrac 6-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 1996
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  11
Sauber C15 oli Leo Ressin suunnittelema Formula 1 -auto, jolla Sauber-talli kilpaili kaudella 1996. Siinä oli voimanlähteenä Fordin Zetec-R moottori. Autoa ajoivat Heinz-Harald Frentzen, jolle kausi oli Sauberilla jo kolmas ja Benettonilta siirtynyt Johnny Herbert.
Sauber sai ajokkeihinsa uudet V10-moottorit, kun vielä viime kaudella talli käytti kahdeksansylinterisiä voimanlähteitä. Uudet Zetec-R V10-moottorit osoittautuivat kuitenkin odotettua heikommiksi ja talli keräsi ainoastaan 11 MM-pistettä ja yhden palkintosijan.
Tallin kuljettajat osoittivat kuitenkin hyviä otteita. Frentzen oli hieman Herbertiä nopeampi, mutta Herbert saavutti tallin historian toisen palkintosijan ajamalla maaliin kolmantena Monacon GP:ssa. Frentzen ajoi silloin neljänneksi.
Sauber sijoittui C15-autollaan valmistajien mestaruussarjassa seitsemänneksi 11 pisteellä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1996 | Sauber | Ford V10 | G |  | AUS | BRA | ARG | EUR | SMR | MON | ESP | CAN | FRA | GBR | GER | HUN | BEL | ITA | POR | JPN | 11 | 7. |
| 1996 | Sauber | Ford V10 | G |   Johnny Herbert | DNS | Kesk. | 9 | 7 | Kesk. | 3 | Kesk. | 7 | DSQ | 9 | Kesk. | Kesk. | Kesk. | 9 | 8 | 10 | 11 | 7. |
| 1996 | Sauber | Ford V10 | G |   Heinz-Harald Frentzen | 8 | Kesk. | Kesk. | Kesk. | Kesk. | 4 | 4 | Kesk. | Kesk. | 8 | 8 | Kesk. | Kesk. | Kesk. | 7 | 6 | 11 | 7. |
Aiheesta muualla

Wikimedia Commonsissa on kuvia tai muita tiedostoja aiheesta .
Sauber C15 - The Formula One DataBase (Arkistoitu – Internet Archive)
Sauber C15 - ChicaneF1
Sauber C15 - F1Olivier (Arkistoitu – Internet Archive)
Autot, jotka kilpailivat Formula 1 -kaudella 1996
Williams FW18
Ferrari F310
Benetton B196
McLaren MP4/11
McLaren MP4/11B
Jordan 196
Ligier JS43
Sauber C15
Tyrrell 024
Footwork FA17
Minardi M195B
Forti FG01B
Forti FG03
Sauber C22

| Sauber C22 |
| --- | --- |
 Heinz-Harald Frentzen Ranskan GP:ssä.
Talli:   Sauber
Suunnittelija(t):   Willy Rampf
Kuljettajat:  9.  Nick Heidfeld 10.  Heinz-Harald Frentzen
Testikuljettajat:   Neel Jani
Teknisiä tietoja
Renkaat:  B Bridgestone
Jarrut:  Brembo
Runko:  hiilikuitumonokokki
Moottori:  Petronas 03A V10
Voimansiirto:  7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2003
Kilpailuja:  16
Voittoja:  0
Paalupaikkoja:  0
Nopeimpia kierroksia:  0
Palkintosijoja:  1
MM-pisteitä:  19
Valmistajien maailmanmestaruuksia:  0
Kuljettajien maailmanmestaruuksia:  0
Sauber C22 oli sveitsiläisen Formula 1 -talli Sauberin käyttämä auto kaudella 2003. Autolla kilpailivat saksalaiset Nick Heidfeld ja Heinz-Harald Frentzen. Frentzen ajoi autolla kerran palkintokorokkeelle sijoittumalla kolmanneksi Yhdysvaltain osakilpailussa.
Talli sijoittui 19 MM-pisteellään valmistajien lopputuloksissa kuudenneksi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003 | Sauber | Petronas | B |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | ITA | USA | JPN | 19 | 6. |
| 2003 | Sauber | Petronas | B |  Nick Heidfeld | Kesk. | 8 | Kesk. | 10 | 10 | Kesk. | 11 | Kesk. | 8 | 13 | 17 | 10 | 9 | 9 | 5 | 9 | 19 | 6. |
| 2003 | Sauber | Petronas | B |  Heinz-Harald Frentzen | 6 | 9 | 5 | 11 | Kesk. | DNS | Kesk. | Kesk. | 9 | 12 | 12 | Kesk. | Kesk. | 13† | 3 | Kesk. | 19 | 6. |
Aiheesta muualla

Kuvia tai muita tiedostoja aiheesta Sauber C22 Wikimedia Commonsissa
Autot, jotka kilpailivat Formula 1 -kaudella 2003
Ferrari F2002B
F2003-GA
Williams FW25
McLaren MP4-17D
Renault R23/R23B
Sauber C22
Jordan EJ13
Jaguar R4
BAR 005
Minardi PS03
Toyota TF103
Shinsuke Yamanaka

| Shinsuke Yamanaka |
| --- | --- |

Henkilötiedot
Syntynyt: 11. lokakuuta 1982 Konan, Japani
Kansalaisuus:  Japani
Nyrkkeilijä
Pituus:  171  cm
Paino:  54 kg
Painoluokka:  Kääpiösarja
Kätisyys:  vasenkätinen
Ammattilaistilastot
Ottelut:  30
Voitot:  27
– tyrmäysvoitot:  19
Ratkaisemattomat:  2
Shinsuke Yamanaka (s. 11. lokakuuta 1982 on japanilainen ammattinyrkkeilijä. Urallaan Yamanaka on voittanut WBC-liiton maailmanmestaruuden kääpiösarjassa.
Amatööriura

Amatöörinyrkkeilijänä Shinsuke otteli 47 kertaa, joista voitti 34.
Ammattiura

Yamanaka siirtyi ammattilaisnyrkkeilijäksi vuonna 2006. Oteltuaan uransa ensimmäiset viisi vuotta lähinnä tuntemttomampia nyrkkeilijöitä vastaan Yamanaka pääsi vuonna 2011 kääpiösarjan WBC-liiton mestaruusotteluun, jossa hän voitti vapaana olleen vyön kamppailussa Cristian Esquivelia vastaan käydyn hankalan ottelun jälkeen: Esquivel kävi kanveesissa kuudennessa erässä ja Yamanaka seitsemännessä erässä. Tuomari keskeytti ottelun yhdennessätoista erässä Esquivelin polven osuttua kanveesiin. Tämän jälkeen Yamanaka puolusti mestaruutta menestyksekkäästi seitsemän kertaa kunnes kärsi tappion Luis Nerylle teknisellä tyrmäyksellä ottelun neljännessä erässä Yamanakan kulmauksen heitettyä pyyhkeen kehään luovuttamisen merkiksi.
Aiheesta muualla

Yamanakan ammattinyrkkeilyottelut boxrec.comissa
| 0 | 1 | 2 |
| --- | --- | --- |
| Edeltäjä: Nonito Donaire | WBC-liiton kääpiösarjan maailmanmestari 6. marraskuuta 2011 – 15. elokuuta 2017 | Seuraaja: Luis Nery |
Pohjanpää

Pohjanpää voi tarkoittaa seuraavia henkilöitä:
Arvi Pohjanpää, ent. Nordqvist (1887–1959), kirjailija
Elina Pohjanpää (1933–1996), näyttelijä
Lauri Pohjanpää, ent. Nordqvist (1889–1962), runoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Phil Coles

Phillip Walter ”Phil” Coles (20. heinäkuuta 1931 Sydney – 28. tammikuuta 2023) oli australialainen kanoottiurheilija ja urheilujohtaja.
Phil Coles kilpaili urheilu-urallaan kolmissa olympialaisissa eli Roomassa 1960, Tokiossa 1964 ja Mexico Cityssä 1968 lajinaan kajakkinelikkojen 1 000 metriä. Parhaan sijoituksensa hän saavutti Roomassa ja Tokiossa, joista molemmissa nelikko oli loppukilpailun yhdeksäs.
Urheilu-uran jälkeen hän oli mukana urheilun järjestötoiminnassa. Vuonna 1972 Münchenin olympialaisissa hän johti Australian kanoottijoukkuetta ja vuonna 1980 Moskovassa Australian olympiajoukkuetta johtajana. Vuonna 1973 hänet valittiin Australian kansalliseen olympiakomiteaan, vuosina 1985–1993 Australian olympiakomitean pääsihteeriksi, ja hän oli perustamassa alueellista Oseanian alueen kansallisten olympiakomiteoiden yhteistyöjärjestöä. Lisäksi hän toimi muissakin urheilujärjestöissä, kuten Kansainvälisen Triathlonliiton pääsihteerinä 1994–1999. Hän toimi vuoden 2000 Sydneyn kesäolympialaisten järjestelytoimikunnan varapuheenjohtajana vuodesta 1993, mutta joutui eroamaan KOK:n lahjontaepäilysten selvittelyn yhteydessä alkuvuodesta 1999. Lisäksi hän erosi Australian kansallisen olympiakomitean jäsenyydestä.
Vuonna 1982 Coles valittiin Kansainväliseen olympiakomiteaan (KOK) vuonna 1981 edesmenneen David McKenzien seuraajana. Coles joutui toimiensa osalta KOK:ssa kriittisen arvioinnin kohteeksi vuosina 1998–1999 KOK:ta ravistelleissa lahjontaepäilyissä. Coles kiisti kaiken. Epäilyt liittyivät hänen toimiinsa vuoden 2002 Salt Laken talvikisojen valinnan yhteydessä. KOK-jäsenyys jatkui kuitenkin hänen kohdallaan aina vuoteen 2011.
Sydney-taustainen Phill Coles toimi KOK:ssa samaan aikaan toisen australialaisen Melbourne-taustaisen Kevan Gosperin kanssa. Heidän välilleen muodostui KOK-uran aikana kilpailutilanteita koskien niin kansallisia kuin kansainvälisiä kysymyksiä.
Phill Colesin ura KOK:ssa päättyi 2011 hänen täytettyään 80 vuotta. Tunnustuksena työstä KOK:ssa hänelle myönnettiin hopeinen Olympic Order. Australiassa hänelle myönnettiin Member of Order.
Pohjanpitäjänlahti

Auringonlaskun näkymä Pohjanpitäjänlahden saaresta (2003).
Ilmakuva Raaseporiin, Pohjanpitäjänlahti on pitkä ja kapea lahti kuvan keskiosan oikeassa laidassa.
Pohjanpitäjänlahti eli Pohjanlahti (ruots. Pojoviken) on 15 kilometriä pitkä merenlahti, joka halkaisee Raaseporin kaupungin alueen Länsi-Uudellamaalla eteläisessä Suomessa. Murroslaaksossa kulkeva kapea lahti muistuttaa paljon vuonoa. Lahden leveys vaihtelee välillä 1–4 km.
Pohjanpitäjänlahti ulottuu Pohjan keskustasta Fiskarin- ja Mustionjoelta Tammisaaren läpi Suomenlahteen. Lahtea rajaavat Hankoniemi ja Lohjanharju. Pohjanpitäjänlahti on Uudenmaan tärkein Natura 2000 -projektin murtovesialue. Veden suolapitoisuus muuttuu lahden pohjukasta merelle tultaessa miltei nollasta 0,6 %:iin.
Lahti on murtovesiallas, jonka vesi vaihtuu noin kerran vuodessa. Sen keskisyvyys on 9 m. Lahden pohja nousee meren suunnasta kohti Tammisaarta, jonka kohdalla on kynnys, jossa veden syvyys on 7 m. Sen jälkeen Pohjan suuntaan on 40 metriä syvä Sällvikin syvänne, jossa vesi seisoo harppauskerroksen alla.
Lahden tila on erittäin huono, ja sen pohjasta on häviämässä elämä. Tammisaaren kynnystä on suunnitellaan ruopattavaksi väylän syventämiseksi, jotta laivat pääsisivät Pohjankurun satamaan. Ruoppaus vaikuttaisi ympäristöön ympäristöarvion mukaan haitallisesti ja heikentäisi suojeluarvoja sekä aiheuttaisi lisäkuormitusta. Lahden ekosysteemi olisi vaarassa.
Sauber C23

| Sauber C23 |
| --- | --- |
 Giancarlo Fisichella Yhdysvaltain GP:ssä.
Talli:   Sauber
Suunnittelija(t):   Willy Rampf
Kuljettajat:  11.  Giancarlo Fisichella 12.  Felipe Massa
Testikuljettajat:   Neel Jani
Teknisiä tietoja
Renkaat:  B Bridgestone
Jarrut:  Brembo
Runko:  hiilikuitumonokokki
Moottori:  Petronas 04A V10
Voimansiirto:  7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2004
Kilpailuja:  18
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  34
Valmistajien maailmanmestaruuksia:  0
Kuljettajien maailmanmestaruuksia:  0
Sauber C23 oli sveitsiläisen Formula 1 -talli Sauberin käyttämä auto kaudella 2004. Autolla kilpailivat italialainen Giancarlo Fisichella ja brasilialainen Felipe Massa. Autolla ajettiin parhaimmillaan kahdesti neljänneksi, kun Fisichella oli neljäs Kanadan ja Massa puolestaan Belgian osakilpailuissa. Talli sijoittui 34 MM-pisteellään valmistajien lopputuloksissa kuudenneksi.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Sauber | Petronas | B |  | AUS | MAL | BHR | SMR | ESP | MON | EUR | CAN | USA | FRA | GBR | GER | HUN | BEL | ITA | CHN | JPN | BRA | 34 | 6. |
| 2004 | Sauber | Petronas | B |  Giancarlo Fisichella | 10 | 11 | 11 | 9 | 7 | Kesk. | 6 | 4 | 9† | 12 | 6 | 9 | 8 | 5 | 8 | 7 | 8 | 9 | 34 | 6. |
| 2004 | Sauber | Petronas | B |  Felipe Massa | Kesk. | 8 | 12 | 10 | 9 | 5 | 9 | Kesk. | Kesk. | 13 | 9 | 13 | Kesk. | 4 | 12 | 8 | 9 | 8 | 34 | 6. |